पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का पीक अभी जारी है। जिले में शनिवार 1 मई को 731 नए संक्रमित सामने आए। वहीं कोरोना को हरा कर 805 लोग स्वस्थ हुए। पिछले एक हफ्ते से रिकवरी रेट में सुधार कर असर ये है कि एक्टिव केस अब छह हजार के नीचे आ गया। सरकारी रिकार्ड में 8 मौतों के बाद कुल मौत का आंकड़ा 432 पहुंच गया है।
जानकारी के अनुसार एक मई को 3083 सैंपल की जांच रिपोर्ट प्राप्त हुई। इसमें 731 नए संक्रमितों के बाद अब कुल आंकड़ा 37 हजार 741 पहुंच गया। वहीं 805 कोरोना को हरा चुके संक्रमितों सहित अ तक 32 हजार 192 लोग स्वस्थ हो चुके हैं। रिकवरी रेट में लगातार सुधार है। एक मई को रिकवरी रेट 85.29% हो गया।
3837 लोग घरों में आइसोलेट
जिले में अब भी अस्पतालों से अधिक लोग होम आइसोलेट हैं। 3 हजार 837 लोग घर में ही रहकर इलाज करा रहे हैं। वहीं 1714 संदिग्ध हैं। बढ़ते संक्रमण के बीच प्रशासन ने कोरोना सैँपल घटा दिए हैं। एक मई को 1968 सैँपल ही भेजे गए।
3300 के लगभग वैक्सीन लगी
जिले में एक मई को 14 सेंटर्स पर वैक्सीनेशन हुआ। इसमें 13 में कोविशील्ड और एक सेंटर्स पर को-वैक्सीन का डोज लगा। कुल 2800 का टार्गेट था। इसकी तुलना में 3 हजार 292 लोगों को वैक्सीन लगाई गई। 16 जनवरी से अब तक जिले में 4 लाख 12 हजार 968 लोग वैक्सीन लगवा चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn